У працяг размовы пасол Арабскай Рэспублікі Егіпет, па сутнасці, развіў тыя ж самыя кірункі, пра якія расказаў кіраўнік Міністэрства адукацыі Беларусі, і тым самым пацвердзіў, што абедзве краіны зацікаўлены ў развіцці супрацоўніцтва. Так, у прыватнасці, пасол звярнуў увагу на павелічэнне колькасці міжуніверсітэцкіх дагавораў, ахоп іншых універсітэтаў і іншых спецыяльнасцей, на пашырэнне падрыхтоўкі навуковых кадраў у аспірантуры, наладжванне абмену студэнтамі і выкладчыкамі, развіццё сумеснай навукова-даследчай дзейнасці. Ігар Васільевіч Карпенка адзначыў, што ў нашай краіне гэтая работа вядзецца па многіх кірунках, і кожны з іх будзе цікавы для егіпецкіх калег, таму што беларускім бокам тут дасягнуты даволі высокія вынікі. Гэта інжынерыя, медыцына, ІТ, сельская гаспадарка і шэраг іншых сфер. Для развіцця навуковых даследаванняў у вышэйшай школе створаны тэхнапаркі, лабараторыі і іншыя структуры, дзе можна займацца даследчай дзейнасцю.